Ritratt: Facebook - Claudia Faniello  Mit-Tnejn 27 ta' Settembru fuq TVM se tibda tixxandar is-serje Noli tal-kumpanija Rikordja. F'din is-sensiela se nkunu qed naraw bosta atturi magħrufa bħal Mark Mifsud u Rebecca Dimech. Is-serje li hi waħda polizjeska tinkludi s-sehem ta' ħafna atturi stabbiliti u oħrajn ġodda. F'din l-istess sensiela se nkunu qed naraw ir-ritorn tal-kantant Lawrence Gray bħala attur u miegħu se jkun qed jidher ukoll ibnu Liam. Apparti n-numru kbir ta' atturi li se jkunu qed jagħtu s-sehem tagħhom f'din is-sensiela newsbook.com.mt sar jaf li f'din is-sensiela se jkun hemm involuta il-kantanta Claudia Faniello. Din l-aħbar bla dubju se toħloq ħafna interess għalkemm sa issa ma hemmx dettalji dwar x'se tkun qed tagħmel ir-rappreżentanta ta' Malta fil-Eurovision tal-2017. Dr Michael Vella Haber u Evelyn Saliba f'isem Rikordja għażlu li ma jagħtux wisq dettalji iżda kkumentaw li t-tim kollu tal-kumpanija jinsab eċitat għal din il-produzzjoni li hija fost l-iktar impenjattivi li qatt ħadmu matul is-snin. Aqra aktar dwar Noli: "L-iktar drama diffiċli li qatt għamilna" Is-serje Noli tixxandar mit-Tnejn 27 ta' Settembru fid-9pm fuq TVM.